Sag om, hvorvidt voldgiftsrettens formand tillades ført som vidne i sagen
Ret: Retten i Hillerød (1. instans)
Faggruppe: Civilsag — Øvrige sager
Sagsemner: Retspleje og civilproces;

/

Retten i Hillerød

Udskrift af retsbogen

Den 4. oktober 2012 kl. 13:00 blev retten sat på dommerkontoret af Dommer
1.

Der blev foretaget i ikke offentligt retsmøde
sag nr. BS 2-1686/2009:

Pharma Nord ApS
Tinglykke 4, Skrydstrup
6500 Vojens
mod
Niras A/S
Sortemosevej 2
3450 Allerød
og
Sagsøgte GmbH
Adresse
By
Tyskland

Ingen indkaldt eller mødt.

Der fremlagdes
- advokat Mikael Skytte Thortsholms brev af 21. maj 2012, sagsøgte 1s, Ni-
ras A/S, afsluttende processkrift af 12. september 2012, samt advokat Mika-el
Hedager Würtzs e-mail af 12. september 2012.

Sagens tidligere fremlagte processkrifter, bilag og breve var til stede.

Retten afsagde

Kendelse

Sagsøgte 1, Niras A/S, har anmodet om, at voldsgiftsrettens formand,
Dommer 2, afhøres som vidne i sagen. Om baggrunden for den-ne anmodning
anfører Niras A/S, at det henset til karakteren af sagen samt sagsøgerens
indsigelser er relevant med en afhøring af voldgiftsrettens for-mand, som har
ledet processen og i samarbejde med de øvrige voldgiftsdom-mere udarbejdet
og afsagt voldgiftskendelsen, og herunder har taget stilling til de anbringender
og den bevisførelse, som er omdrejningspunktet for den-ne sag.

Hovedtemaerne for afhøringen af formanden angives at være at få forklaret
hendes version af hændelsesforløbet, herunder voldgiftssagens tilrettelæg-
gelse, afviklingen af hovedforhandlingen og tilblivelsen af voldgiftskendels-

STD065548-S01-ST01-K899.02-T2-L01-M14-\R105



/

Side 2/3

en og dens indhold. Derudover vil voldgiftsrettens formand skulle afhøres om,
hvorvidt hun kan bekræfte at have taget stilling til samtlige anbringen-der og
beviser i voldgiftssagen, og om hun kan stå ved den trufne voldgifts-
kendelsen. Endvidere skal voldgiftsrettens formand afhøres om sagens bilag 1
og 1B.

Sagsøgte GmbH, har tilsluttet sig Niras A/S's anmodning.

Sagsøgeren, Pharma Nord ApS, har ingen bemærkninger til anmodningen.

Retten skal udtale

Voldgiftsretten har den 12. august 2009 afsagt kendelse i sagen mellem Lab-
con Bygningsentreprise ApS mod Sagsøgte GmbH og Ni-ras A/S.

Kendelsen indeholder bl.a. en gengivelse af parternes påstande, de faktiske
forhold, de afgivne forklaringer, samt parternes procedure. Voldgiftsretten har
på kendelsens side 114-119 redegjort for kendelsens resultat, herunder hvilke
faktiske forhold og forklaringer, voldgiftsretten har lagt vægt på ved sin
afgørelse.

Voldgiftsretten har den 19. oktober 2009 truffet afgørelse vedrørende bl.a.
sagsøgeren ved Advokats anmodning om, at der afsiges tillægs-kendelse med
henblik på supplering af kendelsens gengivelse af forklaringer og procedure
samt supplering af voldgiftsrettens begrundelse. Voldgiftsret-ten anførte i den
forbindelse:

"Det er voldgiftsrettens opfattelse, at der i den afsagte kendelse er ta-
get stilling til samtlige fremsatte krav, og at der derfor ikke er adgang til
for voldgiftsretten at supplere kendelsen i overensstemmelse med
Labcons anmodning. Dertil kommer, at voldgiftsretten anser kendels-en
for at indeholde en fyldestgørende gengivelse af forklaringer og
procedure, ligesom voldgiftsretten - efter at have gennemgået Advokats
anmodning - fastholder, at den har taget stilling til de på-beråbte
anbringender i fornødent omfang, herunder vedrørende
mangler/ansvarsgrundlag også med den afsluttende bemærkning (side
117): "Herefter, og da det, som Labcon iøvrigt har anført, ikke føre til et
andet reslutat, ..."

Anmodningen om afsigelse af tillægskendelse tages derfor ikke til føl-
ge."

På dette grundlag finder retten, at en afhøring af voldgiftsrettens formand om
den praktiske tilrettelæggelse og gennemførelse af voldgiftssagen, ken-delsens
indhold og de vurderinger, som den samlede voldgiftsret har tillagt

STD065548-S01-ST01-K899.02-T2-L01-M14-\R105



/

Side 3/3

vægt i afgørelsen, hvorvidt voldgiftsrettens formand fortsat kan stå ved
voldgiftskendelsen, samt afhøring iøvrigt om kendelsen og voldgiftsrettens
afgørelse af 19. oktober 2009, er bevisførelse, at der skønnes uden betydning
for sagen, hvorfor afhøringen af voldgiftsrettens formand ikke kan finde sted,
jf. retsplejelovens § 341.

Derfor bestemmes:

Voldgiftsrettens formand, Dommer 2, tillades ikke ført som vidne i sagen.

Sagen udsat til den 18. oktober 2012 på parternes stillingtagen til kendels-en.

Retten hævet.

Dommer 1

STD065548-S01-ST01-K899.02-T2-L01-M14-\R105